# Βικιπαίδεια:Οδηγός για νέους χρήστες/Μην ξεχνάτε

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Οδηγός για νέους χρήστες

Το άρθρο είναι μέρος του Οδηγού για νέους χρήστες
Σελίδες οδηγιών...
Αρχή Επεξεργασία Διαμόρφωση κειμένου Εσωτερικοί σύνδεσμοι Άλλοι σύνδεσμοι
Σελίδες συζήτησης
Μην ξεχνάτε
Εγγραφή
Σύνοψη

Δείτε επίσης...
Βοήθεια

Κατά την επεξεργασία ενός άρθρου ή τη συζήτηση σχετικά με αυτό, υπάρχουν μερικές σημαντικές παράμετροι που δεν πρέπει να ξεχνάτε.

## [Επεξεργασία] Ευγένεια

Η Βικιπαίδεια δεν είναι χώρος αντιπαραθέσεων και παρά τις διαφωνίες που είναι λογικό να δημιουργούνται, οι χρήστες πρέπει να διατηρούν ένα πολιτισμένο επίπεδο καλής διάθεσης. Η ευγένεια είναι βασικό συστατικό για την ομαλή διεξαγωγή μιας συζήτησης σχετικά με ένα άρθρο. Σε κάθε περίπτωση, μείνετε ψύχραιμοι και αποφύγετε προσβλητικούς χαρακτηρισμούς.

## [Επεξεργασία] Πολιτική επεξεργασίας

### [Επεξεργασία] Ουδετερότητα

Η πολιτική της Βικιπαίδειας είναι να γράφονται όλα τα άρθρα από μια ουδέτερη οπτική γωνία (NPOV - Neutral Point Of View) που σύμφωνα με τον ιδρυτή της Βικιπαίδειας Τζίμι Γουέιλς, είναι "απόλυτη και μη διαπραγματεύσιμη" αρχή.

Η ουδετερότητα ταυτίζεται με την δίκαιη παρουσίαση όλων των πλευρών ενός θέματος, χωρίς την επιβεβαίωση της ορθότητας κάποιας συγκεκριμένης πλευράς. Είναι επιβεβλημένο να παρουσιάζονται όλες οι απόψεις, με τρόπο όμως που να διαφαίνεται πως κάθε μία από αυτές αποτελεί στην πραγματικότητα άποψη και όχι μία αποδεδειγμένη και απόλυτη αλήθεια. Σκοπός των άρθρων ΔΕΝ είναι η απόδειξη μιας θέσης αλλά η παρουσίασή της.

Ένα άρθρο που δεν τηρεί την πολιτική της ουδετερότητας χαρακτηρίζεται συνήθως με τον όρο POV (Point Of View). Σε αυτή την κατηγορία μπορεί να εντάσσεται και ένα άρθρο που αφιερώνει δυσανάλογα μεγάλη έκταση στην παρουσίαση μιας συγκεκριμένης θέσης.

### [Επεξεργασία] Αξιολόγηση άρθρων

Η Βικιπαίδεια είναι μία εγκυκλοπαίδεια, περιλαβάνοντας κατά συνέπεια άρθρα που χαρακτηρίζονται από μία ιδιαίτερη βαρύτητα και αξία. Πριν ξεκινήσετε ένα νέο άρθρο, είναι σημαντικό να αξιολογήσετε κατά πόσο το θέμα του αξίζει πραγματικά να παρουσιαστεί στα πλαίσια μιας εγκυκλοπαίδειας. Επιπλέον, η Βικιπαίδεια δεν περιλαμβάνει άρθρα που αποτελούν πρωτότυπη έρευνα.

Για περισσότερες πληροφορίες, δείτε τί δεν είναι η Βικιπαίδεια.

### [Επεξεργασία] Πηγές

Δεν είναι απολύτως απαραίτητο να παρέχετε μία βιβλιογραφία για κάθε συνεισφορά, ωστόσο είναι γενικά προτιμητέο να αναφέρετε όπου είναι δυνατό τις πηγές σας. Η καταχώρηση τους μπορεί να γίνει κάτω από μία ξεχωριστή ενότητα του άρθρου (π.χ με τον τίτλο "Βιβλιογραφία" ή "Πηγές").

Αν μία ιστοσελίδα αξίζει να αναφερθεί ως πηγή, μπορείτε να την καταχωρήσετε στην ενότητα των Εξωτερικών συνδέσμων.

## [Επεξεργασία] Πνευματικά δικαιώματα

Απαγορεύεται ρητά η καταχώρηση υλικού που προστατεύεται από πνευματικά δικαιώματα. Δεκτές μπορούν να γίνουν τέτοιου είδους συνεισφορές, μόνο κατόπιν σχετικής άδειας του κατόχου των πνευματικών δικαιωμάτων για δημοσίευση σύμφωνα με τους όρους της Άδειας Ελεύθερης Τεκμηρίωσης GNU. Σε κάθε περίπτωση ωστόσο, τα καλύτερα άρθρα είναι συνήθως προϊόν αυτενέργειας των χρηστών και προσωπικής εργασίας.

Για περισσότερες πληροφορίες, δείτε Βικιπαίδεια:Πνευματικά δικαιώματα.

Συνέχεια του οδηγού.

Ανακτήθηκε από "http://el.wikipedia.org../../../%CE%BF/%CE%B4/%CE%B7/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%9F%CE%B4%CE%B7%CE%B3%CF%8C%CF%82_%CE%B3%CE%B9%CE%B1_%CE%BD%CE%AD%CE%BF%CF%85%CF%82_%CF%87%CF%81%CE%AE%CF%83%CF%84%CE%B5%CF%82_%CE%9C%CE%B7%CE%BD_%CE%BE%CE%B5%CF%87%CE%BD%CE%AC%CF%84%CE%B5_8589.html"

Κατηγορία: Οδηγός για νέους χρήστες

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Česky
- English
- Español
- Hrvatski
- Latviešu
- Português
- Slovenčina
- 中文